**शक्ति** 2002 में बनी हिन्दी भाषा की एक्शन ड्रामा फ़िल्म है। करिश्मा कपूर, नाना पाटेकर और संजय कपूर प्रमुख भूमिकाओं में हैं। जबकि शाहरुख खान, दीप्ति नवल, रितु शिवपुरी और प्रकाश राज की सहायक भूमिका है। ऐश्वर्या राय एक आइटम नंबर में दिखाई दी हैं। फिल्म तब सेवानिवृत्त अभिनेत्री श्रीदेवी (संजय कपूर की भाभी) द्वारा बनाई गई थी और यह उनकी वापसी फिल्म मानी जाती थीं। लेकिन जब उन्हें पता चला कि वह गर्भवती थी तो उन्होंने शुरुआत में काजोल को अपनी भूमिका की पेशकश की। लेकिन उन्होंने इसे खारिज कर दिया तो इसलिये करिश्मा कपूर को लिया गया।

संक्षेप
-------

शेखर (संजय कपूर) और नंदिनी (करिश्मा कपूर) कनाडा में रहने वाले एक भारतीय जोड़े हैं। वह अपने छोटे बेटे राजा के साथ रहते हैं। शेखर भारत में हिंसा की खबर सुनता है और अपने परिवार के घर जाता है, जो कि राजस्थान के ग्रामीण इलाके में है। नंदिनी यह देखकर चौंक जाती है कि शेखर का परिवार गहराई से पितृसत्तात्मक है और शेखर के पिता नरसिम्हा (नाना पाटेकर) की अगुवाई में सामंती गिरोह युद्धों में उलझा हुआ है। 

शेखर इन विवादों को खत्म करने की कोशिश करता है लेकिन प्रतिद्वंद्वी गिरोह द्वारा उसपर हमला किया जाता है और वह मारा जाता है। नंदिनी जो अचानक एक विधवा बन जाती है, अपने बेटे के साथ भारत छोड़ने का फैसला करती है। लेकिन नरसिम्हा इस बात की अनुमति नहीं देता है और उन्हें वास्तव में कैद करता है। भागने के लिए बेताब, शेखर की मां और बहन ही उसके सहयोगी हैं। नंदिनी जय सिंह (शाहरुख खान) से मदद मांगती है, जो हिचकिचाहट के बाद जयपुर की ट्रेन में उसे बिठा देता है। 

जय नरसिम्हा के आदमियों के साथ लड़ाई में संलग्न होता है और सफलतापूर्वक नंदिनी और राजा की रक्षा करता है। लेकिन वह मर जाता है। शेखर की मां भावनात्मक रूप से नरसिम्हा से नंदिनी और उसके बेटे को जाने देने की मांग करती है, लेकिन वह नहीं मानता है। हवाई अड्डे पर, नरसिम्हा अपने पोते से बातचीत करने के बाद भावना से अभिभूत हो जाता है और नंदिनी और राजा को शांतिपूर्वक छोड़कर कनाडा वापस जाने की अनुमति देता है।

मुख्य कलाकार
------------

* करिश्मा कपूर - नंदिनी
* नाना पाटेकर - नरसिम्हा, नंदिनी का ससुर
* संजय कपूर - शेखर
* शाहरुख़ ख़ान - जय सिंह
* दीप्ती नवल - शेखर की माँ
* विजय राज़ - बीजा
* टीकू तलसानिया - नंदिनी के
* जसपाल भट्टी - नंदिनी के
* दिव्या दत्ता -
* चन्द्रकाँत गोखले
* प्रकाश राज
* रितु शिवपुरी - कमली, शेखर की बहन
* अनुपम श्याम
* ऐश्वर्या राय - "इश्क कमीना" में

संगीत
-----

| क्र॰ | शीर्षक | गीतकार | संगीतकार | गायक | अवधि |
| --- | --- | --- | --- | --- | --- |
| 1. | "ऐ चाँद मेरे दिल के" | महबूब | इस्माइल दरबार | कविता कृष्णमूर्ति | 6:57 |
| 2. | "दिल ने पुकारा है" | महबूब | इस्माइल दरबार | अलका याज्ञिक, अदनान सामी | 6:27 |
| 3. | "डमरु बाजे" | महबूब | इस्माइल दरबार | सुखविंदर सिंह, महालक्ष्मी अय्यर | 6:15 |
| 4. | "हम तुम मिले" (महिला) | महबूब | इस्माइल दरबार | कविता कृष्णमूर्ति | 6:10 |
| 5. | "हम तुम मिले" (पुरुष) | महबूब | इस्माइल दरबार | अदनान सामी | 5:37 |
| 6. | "इश्क कमीना" | समीर | अनु मलिक | अलका याज्ञिक, सोनू निगम | 5:26 |
| 7. | "झूमती घटा में" | लागू नहीं | नवीन कुमार | वाद्य संगीत | 6:29 |
| 8. | "झूमती घटा में" | महबूब | इस्माइल दरबार | मोहम्मद सलामत | 6:33 |
| 9. | "मेरे मुन्ने राजा" | महबूब | इस्माइल दरबार | अनुराधा पौडवाल | 4:02 |

नामांकन और पुरस्कार
-------------------

| वर्ष | नामित कार्य | पुरस्कार | परिणाम |
| --- | --- | --- | --- |
| 2003 | करिश्मा कपूर | फ़िल्मफ़ेयर सर्वश्रेष्ठ अभिनेत्री पुरस्कार | नामित |
| नाना पाटेकर | फ़िल्मफ़ेयर सर्वश्रेष्ठ खलनायक पुरस्कार | नामित |

बाहरी कड़ियाँ
-------------

* *शक्ति*  इंटरनेट मूवी डेटाबेस पर